Georges Brassens

**Georges BRASSENS** (; Esperantigite **Georgo Brasenso**) naskiĝis la 22-an de oktobro 1921, en la franca urbo Seto (tiam Cette). Li mortis la 29-an de oktobro 1981 en Saint-Gély-du-Fesc (16 kilometrojn norde de Montpellier / Monpeljero +/- Saĵelidufe Mopelje].
Li verkis, komponis kaj interpretis kanzonojn.

## Vivo 
Filo de homoj kun simpla vivo, li travivas trankvilajn tagojn en la suda Francio; li estis averaĝa lernanto kiun tutcerte interesis poezio: unu el liaj instruistoj, Alphonse BONNAFÉ [alfons bonafe] estos la unua malkovri en li tiun talenton por la poezio kaj por ĝin favori. Poste, la 19-jaraĝa Georges BRASSENS “supreniras” al Parizo, en 1940. Dum 1942, li trovas rifuĝejon ĉe Jeanne LE BONNIEC [ĵan’ le bonjek], bretondevena virino kiu estis tridek jarojn pli maljuna ol li kaj kiun li kromnomos “La Jeanne”. Dum pli ol dudek jaroj, li restos ŝia gasto. Pli poste, li dediĉos al ŝi kanzonojn, kiel “La Cane de Jeanne” [La anasino de Johanino] kaj precipe “Jeanne”. Li ne preterlasis respektsaluti ankaŭ ŝian edzon Marcel [marsel] (“Chanson pour l'Auvergnat” [Kanzono por la Aŭverniano]. La saman jaron, li eldonas sian unuan poemaron, sen iu ajn sukceso.

En marto 1943, li estis sendita Germanien, kadre de la S.T.O. (Service du travail obligatoire = Servo de deviga laboro). Tiam, li renkontas Pierre ONTENIENTE [pjer onteniente], alie nomitan Gibraltar, sian estontan sekretarion kaj kunulon. Ankaŭ tiam li aperas por la unuaj fojoj antaŭ publiko kaj komponas siajn unuajn kanzonojn.

Dum forpermeso Parizen, li dizertas kaj sin kaŝas ĝis la fino de la milito ĉe “la Jeanne”. Tie li loĝas en malgranda apartamento ĝis 1966. En 1946 Brassens aliĝas al la Federacio Anarkiista kaj skribas artikolojn en la gazeto *Le Libertaire* (nuntempe Le Monde Libertaire) sub multaj pseŭdonimoj (Géo Cédille, Gilles Collin ktp.).
Tiam li kantas siajn unuajn kanzonojn dum anarkiistaj galaoj. Li provas estigi anarkistan gazeton en la 15-a distrikto de Parizo, sed vane.

## Citaĵoj 
## Anekdotoj 
Kvankam li vivis apud la urboj de Paimpol kaj Sète, li malŝategis manĝi fiŝojn.

## Diskoj 
### Liaj propraj verkoj 
### Aliaj diskoj 
### La tekstoj de aliaj aŭtoroj 
## Premioj 
## Nuntempe 
## En Esperanto 
Jam en la tempo de la Ŝvarca Esperanto-kabaredo de la Tri koboldoj, do en la komenco de kvindekaj jaroj (kiam Brasenso mem nur komencis esti sukcesa kanzonisto), Roĝero Bernardo tradukis almenaŭ du el la plej famaj Brasensaĵoj: “La Kaptad’ de Papili’” (fr: *La Chasse aux Papillons*) kaj “Kanto por la Kampul’” (fr: *Chanson pour l’Auvergnat*), kiuj aperis en la kompillibro **Francaj kanzonoj malnovaj kaj modernaj**'.

Ĵak’ Ivart’, kiu persone konis Brasenson kiu donis al li la emon iĝi kantisto, interpretis kanzonojn liajn en Esperanto, sur la diskoj *Jacques Yvart kantas Georges Brassens*, aperinta en 1998. La tekstojn tradukis Klaŭdo Piron', kun Georgo Lagranĝo, Marcelo Redulez’. En 2011 li aperigis plian diskon “Brassens plu”, en kiu aperas pliaj kanzonoj, kaj ankaŭ iuj, kiuj aŭdeblas sur lia antaŭa Eo-disko *Invito al Vojaĝo* (aperinta en 2008).

## Kanzonoj esperantigitaj 
## Referencoj 
## Eksteraj ligiloj 
* projetbrassens.eclipse.co.uk *(angle)* 
* beausoleil.free.fr: retejo kun multaj fotoj kaj preskaŭ ĉiuj tekstoj kaj akordoj por gitaro *(france)*
* brassens.sud.fr: retejo kun i.a. fotoj, biografio, muziko kaj tekstoj *(france)* 
* aupresdesonarbre.com: nombro da intervjuoj kun la kantisto kaj multe da aliaj informoj *(france)*

* Jacques Yvart kantas kanzonojn de Georges Brassens en Esperanto 
Povra Marteno estas en la wikibooks 
* alia esperantigo de La Aŭverno kaj La pluvombrelo
* La vento
* La Balado de homoj fieraj pro sia deveno  sur la retejo de SAT
* 
* 

Kategorio:Franclingvaj kantistoj
Kategorio:Francaj kantistoj
Kategorio:Dizertintoj
Kategorio:Rifuzintoj la Honoran Legion